ai4bharat/Pralekha huggingface dataset:
शिक्षा मंत्रालय
केंद्रीय शिक्षा मंत्री ने अलीगढ़ मुस्लिम विश्वविद्यालय के जवाहर लाल नेहरू मेडिकल कॉलेज  परीक्षा केंद्र का वर्चुअल उद्घाटन किया
केंद्रीय शिक्षा मंत्री श्री रमेश पोखलियाल ‘निशंक’ ने वीडियो कॉन्फ्रेंसिंग के द्वारा अलीगढ़ मुस्लिम विश्वविद्यालय के जवाहर लाल नेहरू मेडिकल कॉलेज  परीक्षा केंद्र का उद्घाटन किया। इस परीक्षा केंद्र के निर्माण के लिए केंद्र सरकार ने 2 करोड़ रुपये की सहायता दी है।
इस अवसर पर अपने संबोधन में केंद्रीय शिक्षा मंत्री ने कहा कि आज संपूर्ण विश्व कोविड-19 के कारण अभूतपूर्व अवरोध का सामना कर रहा है और इसमें शिक्षा और अध्ययन क्षेत्र विशेष रूप से सम्मिलित हैं। अध्ययन केंद्र और विद्यार्थी इससे प्रभावित न हों, यह सुनिश्चित करने के लिए केंद्र सरकार प्रतिबद्ध है। अलीगढ़ मुस्लिम विश्वविद्यालय  ने स्वतंत्रता संग्राम में निर्णायक भूमिका निभाई थी और यह अभी भी देशभक्ति का सशक्त भाव दर्शाता है। एएमयू की शैक्षणिक उत्कृष्टता ने इसे अमूल्य राष्ट्रीय संपत्ति बनाया है। कोविड-19 महामारी के समय इसके मेडिकल कॉलेज आशा की नई किरण बन कर उभरे हैं। उन्होंने कोरोना वायरस महामारी के कारण विपरीत परिस्थितियों में भी निरंतर सकारात्मक बदलाव के साथ संपूर्ण विकास सुनिश्चित करने के लिए अलीगढ़ मुस्लिम विश्वविद्यालय के कुलपति को बधाई दी।
शिक्षा मंत्री ने विश्वविद्यालय के समेकित विकास करने और नई ऊंचाइयों को छूने की आशा व्यक्त करते हुए कहा कि यह वैश्विक स्तर पर ज्ञान, विज्ञान और प्रौद्योगिकी नवाचार के क्षेत्र में एक आदर्श विश्वविद्यालय बनकर उभरेगा। शिक्षा मंत्री ने कहा कि इस कठिन समय में युवाओं में शिक्षा के दृष्टिकोण के प्रति प्रतिबद्धता बनाने रखने में सहायता करने वाले विश्वविद्यालय के शिक्षक कोरोना योद्धा हैं।
श्री पोखरियाल ने कहा कि इस परीक्षा केंद्र के उद्घाटन से जेएनएमसी की लंबे समय से चली आ रही समस्या का समाधान हो गया है और मुझे विश्वास है कि संस्थान के मेडिकल छात्र नई ऊंचाइयों को छुएंगे और राष्ट्र को गर्व का अहसास कराएंगे। उन्होंने कहा कि जेएनएमसी और एएमयू के छात्रों में विश्वस्तरीय शिक्षा सुनिश्चित करने के लक्ष्य से बनी नई शिक्षा नीति  में भारत को वैश्विक ज्ञान महाशक्ति बनाने के दृष्टिकोण को पूरा करने की संभावना है।
रक्षा मंत्रालय
रक्षा सचिव ने अस्थिर, अनिश्चित, जटिल तथा अस्पष्ट वातावरण से निपटने के लिए नवाचारी तरीकों का आह्वान किया
चार दिवसीय भारत-प्रशांत स्वास्थ्य आदान-प्रदान सम्मेलन संपन्न
सशस्त्र सेना चिकित्सा सेवाओं  तथा अमरीका भारत-प्रशांत कमान  द्वारा संयुक्त रूप से आयोजित चार दिवसीय भारत-प्रशांत सैन्य स्वास्थ्य आदान-प्रदान  सम्मेलन 10 मार्च 2022 को संपन्न हो गया। रक्षा सचिव डॉ. अजय कुमार ने समापन समारोह को संबोधित करते हुए एएफएमएस तथा यूएसआईएनडीओपीएसीओएम को वर्चुअल मोड की सीमाओं के बावजूद सम्मेलन सफलतापूर्वक आयोजित करने के लिए बधाई दी और कहा कि सर्वाधिक संकट के समय में स्वास्थ्य सेवा प्रदान करने में सैन्य चिकित्सकों की भूमिका अत्यंत महत्वपूर्ण है।
सम्मेलन का विषय था ‘अस्थिर, अनिश्चित, जटिल तथा अस्पष्ट- वातावरण में स्वास्थ्य सेवा’। सैन्य स्वास्थ्य सेवा के क्षेत्र में सहयोग बढ़ाने के लिए सम्मेलन का उद्घाटन 7 मार्च 2022 को वर्चुअल रूप में रक्षामंत्री श्री राजनाथ सिंह द्वारा किया गया था। चार दिनों के इस सम्मेलन में प्रतिनिधियों ने अनेक महत्वपूर्ण विषयों पर चर्चा की, जिसमें सामरिक/संघर्ष चिकित्सा सेवा, उष्णकटिबंधीय चिकित्सा, फील्ड सर्जरी, फील्ड एनेस्थीशिया, विमानन तथा समुद्री चिकित्सा आपात जैसे विषय शामिल थे। सम्मेलन में 38 से अधिक देशों के 600 से अधिक भारतीय तथा विदेशी प्रतिनिधियों ने भाग लिया।
निरंतर अनुसंधान और प्रशिक्षण से सभी क्षेत्रों में अद्यतन जानकारी से लैस रहने की आवश्यकता पर बल देते हुए रक्षा सचिव ने अस्थिर, अनिश्चित, जटिल और अस्पष्ट विश्व वातारवरण में सामरिक तथा संघर्ष चिकित्सा सेवा, वैश्विक स्वास्थ्य सुरक्षा, कोविड-19 की चुनौतियों, सैन्य आपदा ड्रील तथा अनुसंधान एवं नवाचार जैसे विभिन्न विषयों पर चर्चा करने के लिए आईपीएमएचई की प्रशंसा की। उन्होंने आशा व्यक्त की कि सम्मेलन के दौरान प्राप्त ज्ञान से सभी हितधारकों को अपनी योजनाएं बेहतर तरीके से बनाने में मदद मिलेगी और ऐसे माहौल में नवाचारी तरीके सामने आएंगे। डॉ. अजय कुमार ने आईपीएमएचई को उसके लक्ष्य हासिल करने में भारत के पूर्ण सहयोग का आश्वासन दिया। उन्होंने साझा और सार्थक अध्ययन के लिए वैश्विक मंच प्रदान करने तथा समकालीन रियल टाइम और सैन्य चिकित्सा, मानवीय सहायता तथा आपदा राहत से संबंधित प्रासंगिक विषयों पर विचार करने के लिए सम्मेलन की सराहना की।
डॉ. अजय कुमार ने कहा कि सैन्य डॉक्टरों द्वारा संघर्ष के समय आपात स्थिति का किए गए मूल्यांकन और उससे निपटने के उपाय का प्रभाव न केवल व्यक्ति पर पड़ता है बल्कि यूनिट की टुकड़ियों के मनोबल और देश के मनोबल पर भी पड़ता है। उन्होंने कहा कि चिकित्सा सेवा सेना का महत्वपूर्ण सहयोगी अंग है जो शांति और युद्ध के दौरान शानदार सेवा प्रदान करती है। उन्हें सैन्यकर्मियों तथा उनके परिवारों को रोकथाम, उपचारात्मक तथा पुनर्वासित चिकित्सा सेवा में महत्वपूर्ण भूमिका निभाने की जिम्मेदारी दी गई है।
सम्मेलन के अंतिम दिन भारतीय तथा अमरीकी विशेषज्ञों ने अस्थिर, अनिश्चित, जटिल तथा अस्पष्ट विश्व में क्लिनिकल इंटेलीजेंस की तुलना में आर्टिफिशियल इंटेलीजेंस की भूमिका पर चर्चा की। अमरीका के डॉक्टर केवॉन मोजार्ड ने संक्रामक बीमारियों के विभिन्न पहलुओं और भविष्य के महामारी प्रबंधन पर सम्मेलन को संबोधित किया। डॉ. मोजार्ड की टीम ने नैनोपार्टिकल टेक्नोलॉजी के आधार पर नोबेल एसएआरएस-सीओवी-2 का टीका विकसित किया था।
भारत, रूस तथा इंडोनेशिया के चयनित अनुसंधानकर्ताओं को अंतरराष्ट्रीय मंच पर अपने बेहतरीन साइंटिफिक पेपर प्रस्तुत करने के अवसर दिए गए तथा वैज्ञानिक समिति द्वारा पोस्टरों, प्लेटफॉर्म तथा अनुसंधान नवाचार की श्रेणियों में पुरस्कारों की घोषणा की गई।
वाणिज्य एवं उद्योग मंत्रालय
वैश्विक आर्थिक अनिश्चितता के बीच भारत विश्व अर्थव्यवस्था में एक चमकता हुआ स्थान है: केंद्रीय वाणिज्य और उद्योग मंत्री
केंद्रीय वाणिज्य मंत्री ने लेखाकारों की 21वीं विश्व कांग्रेस को संबोधित किया
केंद्रीय वाणिज्य और उद्योग, उपभोक्ता मामले, खाद्य और सार्वजनिक वितरण और कपड़ा मंत्री श्री पीयूष गोयल ने आज कहा कि वैश्विक आर्थिक अनिश्चितता के बीच भारत विश्व अर्थव्यवस्था में एक चमकते हुए स्थान पर है। श्री गोयल मुंबई में 21वीं वर्ल्ड कांग्रेस ऑफ अकाउंटेंट्स को संबोधित कर रहे थे।
केंद्रीय वाणिज्य मंत्री ने कहा कि भारत ने प्रदर्शित किया है कि दुनिया में मौजूदा अस्थिरता, अनिश्चितता, जटिलता और अस्पष्टता के बावजूद, हमारे देश के पास नेतृत्व, क्षमताएं और कौशल है जो आर्थिक सुधार को नेविगेट करने के लिए आवश्यक है। “महामारी की चुनौतियों के बावजूद, भारतीय अर्थव्यवस्था को बनाए रखने के लिए बहुत ही उचित उपाय किए गए थे जहाँ व्यापक आर्थिक बुनियादी बातों पर एक मजबूत ध्यान केंद्रित किया गया था। हमारी सरकार ने समाज के सभी वर्गों के समावेशी कल्याण पर ध्यान केंद्रित किया है।”
केंद्रीय वाणिज्य मंत्री ने कहा कि दुनिया आज विकास को गति देने और रास्ता दिखाने के लिए भारतीय अर्थव्यवस्था की ओर देख रही है। "दुनिया भारत के मजबूत आर्थिक बुनियादी सिद्धांतों, जनसांख्यिकीय लाभांश, एक बेजोड़ उपभोक्ता आधार, कौशल और भारत के युवाओं की प्रबंधन क्षमताओं को पहचानती है।"
जी-20 प्रेसीडेंसी के बारे में बोलते हुए वाणिज्य मंत्री ने कहा कि जी-20 प्रेसीडेंसी के लिए हमारी थीम 'वसुधैव कुटुंबकम' है। भारत का मानना है कि विश्व एक परिवार है। भारत पूरे विश्व की परवाह करता है और इसी संदर्भ में हमने अपने प्रेसीडेंसी पद की थीम एक पृथ्वी, एक परिवार, एक भविष्य रखी है। जबकि दुनिया उपभोग आधारित विकास पर ध्यान केंद्रित करती है, भारत स्थिरता पर ध्यान केंद्रित करता है और प्रकृति का सम्मान करता है। भारत इंटर-जेनरेशनल इक्विटी में विश्वास करता है और यह हम में से प्रत्येक पर निर्भर है कि हम विरासत में मिली दुनिया से बेहतर दुनिया छोड़ कर जाएं।
केंद्रीय मंत्री ने कहा कि हम 2047 तक भारत को विकसित राष्ट्र बनाने और हर भारतीय तक समृद्धि पहुंचाने के विजन के साथ काम कर रहे हैं। "प्रधानमंत्री श्री नरेन्द्र मोदी और भारत के लोगों ने एक ऐसे भविष्य की कल्पना की है जहां हम आजादी के 100 साल पर भारत को एक विकसित राष्ट्र देखना चाहते हैं"।
वर्ल्ड कांग्रेस ऑफ अकाउंटेंट्स में चार्टर्ड अकाउंटेंट्स को संबोधित करते हुए केंद्रीय मंत्री ने कहा कि चार्टर्ड अकाउंटेंट्स इस विजन के संरक्षक हैं। "सीए को इस मिशन की प्रगति को सत्यापित करने, यह पहचानने के लिए कि क्या वादे और आपसी सहमति के अनुसार इसे लागू किया जा रहा है, की आवश्यकता होगी। हम सच्ची और निष्पक्ष तस्वीर को प्रमाणित करते हैं।"
उन्होंने कहा, "वैश्विक आर्थिक सुधार में जब दुनिया खुद को बेहतर ऊर्जा सुरक्षा और खाद्य सुरक्षा के लिए तैयार कर रही है, जैसा कि हम भविष्य देखते हैं जहां इनोवेशन और प्रौद्योगिकी विकास को गति देने जा रही है, यह सीए के रूप में हम सभी की जिम्मेदारी है कि हम सरकार और संस्थान के साथ काम करें।”
21वीं वर्ल्ड कांग्रेस ऑफ अकाउंटेंट्स 2022 की मेजबानी मुंबई में द इंस्टीट्यूट ऑफ चार्टर्ड अकाउंटेंट्स ऑफ इंडिया द्वारा हाइब्रिड मोड में की जा रही है। वर्ल्ड कांग्रेस ऑफ अकाउंटेंट्स 2022 के लिए यह थीम 'बिल्डिंग ट्रस्ट इनेबलिंग सस्टेनेबिलिटी' है।
संस्कृति मंत्रालय
श्रीमती मीनाक्षी लेखी ने राष्ट्रीय आधुनिक कला संग्रहालय, नई दिल्ली में ‘बुद्धम शरणम् गच्छामी’ प्रदर्शनी का उद्घाटन किया
विदेश और संस्कृति मंत्री श्रीमती मीनाक्षी लेखी ने 10 मई, 2023 को राष्ट्रीय आधुनिक कला संग्रहालय, नई दिल्ली में वरिष्ठ बौद्ध भिक्षुओं, राजदूतों, राजनयिकों और मंत्रालय के अधिकारियों की उपस्थिति में ‘बुद्धम शरणम् गच्छामी’ प्रदर्शनी का उद्घाटन किया। इस अवसर पर ड्रेपुंग गोमांग मठ के कुंडेलिंग तत्सक रिनपोछे सम्मानीय अतिथि थे।
भगवान बुद्ध के जीवन पर आधारित इस प्रदर्शनी में विश्व भर में बौद्ध कला और संस्कृति की यात्रा प्रदर्शित की गई है। आधुनिक भारतीय कला के प्रतिष्ठित कला-मर्मज्ञों की विलक्षण कृतियों को प्रदर्शित किया गया है, इन्हें विभिन्न वर्गो में विभाजित किया गया है। प्रत्येक कलाकृति बौद्ध धर्म और बुद्ध के जीवन के विभिन्न पहलुओं को उजागर करती हैं। ये कलाकृतियां बौद्ध धर्म के इतिहास और दर्शन की झलक प्रस्तुत करती हैं।
प्रदर्शनी का शुभारंभ दीप प्रज्ज्वलन, अंगवस्त्रम् प्रदान करने और वरिष्ठ बौद्ध भिक्षुओं द्वारा मंत्रोच्चार के साथ हुआ। इसके बाद "श्वेता मुक्ति" नृत्य नाटिका का प्रदर्शन किया गया। इसमें कविता द्विवेदी और ग्रुप ने ओडिसी नृत्यशैली में निर्वाण की स्त्री महिमा का प्रदर्शन किया गया।
इस अवसर पर कई देशों के मिशन प्रमुख और अनुयायी उपस्थित थे। इसमें बौद्ध धर्म के वर्चस्व वाले विभिन्न देशों - नेपाल, म्यांमा, मंगोलिया, दक्षिण कोरिया, थाईलैंड, भूटान - के प्रतिनिधियों ने भाग लिया। डेनमार्क, ग्रीस, लग्जमबर्ग, जमैका, पुर्तगाल, जॉर्जिया, आइसलैंड, इक्वाडोर, सीरिया, पेरू के अतिरिक्त कई अन्य देशों के वरिष्ठ राजनयिक भी इस अवसर पर मौजूद रहे।
प्रदर्शनी में श्रीलंका और म्यांमा जैसे देशों की पेंटिंग्स को दिखाया गया है और यह बताया गया कि किस प्रकार बौद्ध धर्म का विभिन्न देशों में प्रसार हुआ। प्रदर्शनी का उद्देश्य कला में निहित आध्यात्मिकता और बौद्ध धर्म से संबंधित विभिन्न तत्वों के बारे में एक अन्वेषण और उसकी यात्रा के बारे में पता लगाना है, जो ज्ञान, करुणा और शांति के सार्वभौमिक मूल्यों की अभिव्यक्ति है।
प्रतिष्ठित भारतीय कलाकार नंदलाल बोस ने बुद्ध के जीवन और शिक्षाओं और उनकी आध्यात्मिकता के मार्ग को रेखा चित्रों के माध्यम से एक अलौकिक गुणवत्ता के साथ खोजा है। निकोलस रोरिक और बीरेश्वर सेन की कृतियों में पर्वतराज हिमालय अपने वास्तविक सौंदर्य का बोध कराता है। राजनयिकों ने इस प्रदर्शनी और सांस्कृतिक कार्यक्रम की सराहना की और कहा कि इससे उन्हें भगवान बुद्ध के जीवन और समर्थित मूल्यों के बारे में और अधिक जानकारी मिली।
यह प्रदर्शनी 10 जून तक जनता के लिए इंडिया गेट पर राष्ट्रीय आधुनिक कला संग्रहालय, नई दिल्ली में खुली है।
कृषि एवं किसान कल्याण मंत्रालय
इस वर्ष रबी मौसम में 571.84 लाख हेक्टेयर क्षेत्र में फसल की बुआई
देश में रबी मौसम में 27 दिसंबर, 2019 तक कुल 571.84 लाख हेक्टेयर क्षेत्र में रबी फसलों की बुआई की गई है जो पिछले साल की इसी अवधि में 536.35 लाख हेक्टेयर था। इस साल 35.9 लाख हेक्टेयर ज्यादा क्षेत्र में रबी फसलों की बुआई हुई। रबी फसल बोने वाले लगभग सभी राज्यों में मिट्टी की नमी में सुधार के साथ रबी फसलों की बुआई में तेजी आई है।
राज्यों से प्राप्त प्रारंभिक रिपोर्टों के अनुसार 297.02 लाख हेक्टेयर में गेहूँ, 13.90 लाख हेक्टेयर में धान, 140.13 लाख हेक्टेयर में दलहन, 46.66 लाख हेक्टेयर में मोटे अनाज और 74.12 लाख हेक्टेयर क्षेत्र में तिलहन की की बुआई/रोपाई की गई है।
रबी फसलों के इस साल अब तक और पिछले साल के बुआई क्षेत्र इस प्रकार हैं:

|
|
फसलें
|
|
2019-20 का बुआई क्षेत्र
|
|
2018-19 का बुआई क्षेत्र
|
|
गेहूं
|
|
297.02
|
|
270.75
|
|
धान
|
|
13.90
|
|
11.93
|
|
दलहन
|
|
140.13
|
|
136.83
|
|
मोटे अनाज
|
|
46.66
|
|
42.12
|
|
तिलहन
|
|
74.12
|
|
74.72
|
|
कुल फसल
|
|
571.84
|
|
536.35
कृषि एवं किसान कल्याण मंत्रालय
प्रधानमंत्री ने रोजगार मेला शुरू किया, 10 लाख कर्मियों के लिए भर्ती अभियान
ग्वालियर में केंद्रीय कृषि एवं किसान कल्याण विभाग मंत्री श्री नरेन्द्र सिंह तोमर ने युवाओं को नियुक्ति-पत्र सौंपे
प्रधानमंत्री श्री नरेंद्र मोदी ने वीडियो कॉफ्रेंसिंग से 10 लाख कर्मियों के लिए भर्ती अभियान-रोजगार मेला का शुभारंभ किया। समारोह में 75 हजार से ज्यादा युवाओं को नियुक्ति-पत्र सौंपे गए।
प्रधानमंत्री ने धनतेरस की बधाई देते हुए चयनित युवाओं से कहा कि आज वह दिन है, जब रोजगार मेले के रूप में नई कड़ी देश में 8 वर्षों से चल रहे रोजगार व स्वरोजगार अभियानों से जुड़ी है। आजादी के 75 साल को ध्यान में रखते हुए केंद्र सरकार विशेष कार्यक्रम के तहत इन युवाओं को नियुक्ति-पत्र दे रही है। रोजगार मेले का औचित्य बताते उन्होंने कहा- हमने तय किया कि एक बार में नियुक्ति-पत्र देने की परंपरा शुरू की जानी चाहिए ताकि परियोजनाओं को समयबद्ध तरीके से पूरा करने का सामूहिक स्वभाव विभागों में विकसित हो। गत 8 साल में किए गए सुधारों के कारण आज भारत 5वीं सबसे बड़ी अर्थव्यवस्था है।
प्रधानमंत्री ने कहा कि केंद्र सरकार देश में ज्यादा से ज्यादा नौकरियां पैदा करने के लिए कई मोर्चों पर एक साथ काम कर रही है। स्थानीय स्तर पर युवाओं के लिए लाखों रोजगार के अवसर पैदा करने के लिए बड़े पैमाने पर विकास कार्य किए जा रहे हैं। प्रधानमंत्री ने देशभर में विकसित किए जा रहे आस्था, आध्यात्मिकता व ऐतिहासिक महत्व के स्थानों का उदाहरण देते हुए कहा कि आधुनिक बुनियादी ढांचे के लिए किए जा रहे ये कार्य पर्यटन क्षेत्र को भी नई ऊर्जा दे रहे हैं और दूरदराज के क्षेत्रों में भी युवाओं के लिए रोजगार के अवसर पैदा कर रहे हैं। प्रधानमंत्री ने कहा कि भारत की सबसे बड़ी ताकत देश के युवाओं में है। वे आज़ादी के अमृत काल में एक विकसित भारत के निर्माण के पीछे प्रेरक शक्ति हैं। प्रधानमंत्री ने नवनियुक्त युवाओं से आग्रह किया कि वे कार्यालयों के दरवाजे से चलते समय हमेशा अपने 'कर्तव्य पथ' को ध्यान में रखें। आपको देश के नागरिकों की सेवा के लिए नियुक्त किया जा रहा है। 21वीं सदी में भारत सरकार की नौकरी केवल सुविधाओं के बारे में नहीं है, बल्कि प्रतिबद्धता व समयबद्ध तरीके से देश के कोने-कोने में लोगों की सेवा करने का सुनहरा अवसर है।
केंद्रीय कृषि एवं किसान कल्याण मंत्री श्री नरेंद्र सिंह तोमर ने ग्वालियर में एक कार्यक्रम में चयनित युवाओं को नियुक्ति-पत्र सौंपे और कहा कि युवाओं को रोजगार देने के लिए प्रधानमंत्रीजी अथक प्रयत्न कर रहे हैं।
ग्वालियर में रेलवे स्टेशन पर प्लेटफार्म नं. 4 के सर्कुलेटिंग एरिया में हुए रोजगार मेला कार्यक्रम में युवाओं को उनकी नौकरी के नियुक्ति-पत्र सौंपे तथा उन्हें संबोधित करते हुए केंद्रीय मंत्री श्री तोमर ने कहा कि आज का दिन कई मायनों में महत्वपूर्ण है, आज धनतेरस है और युवाओं को प्रधानमंत्री की ओर से सरकारी नौकरी के नियुक्ति पत्र मिले हैं। श्री तोमर ने कहा कि आज का दिन और भी महत्वपूर्ण है, क्योंकि आज के ही दिन मध्य प्रदेश में 4.50 लाख ग्रामीणों को प्रधानमंत्री आवास योजना के अंतर्गत उनका घर प्रधानमंत्री के वर्चुअल आतिथ्य में मिला है। कार्यक्रम में सांसद श्री विवेक शेजवलकर, पूर्व मंत्री श्रीमती माया सिंह, भाजपा जिलाध्यक्ष श्री अभय चौधरी व अन्य जनप्रतिनिधि उपस्थित थे।
सूचना और प्रसारण मंत्रालय
"राज कपूर: द मास्टर एट वर्क" शोमैन राज कपूर के बारे में नहीं है, बल्कि उन 'राज कपूर' के बारे में है जो एक जुनूनी पेशेवर थे: इफ्फी-52 के इन-कन्वर्सेशन सत्र में फ़िल्मकार राहुल रवैल
"राज कपूर दुनिया के सबसे अच्छे शिक्षक थे, मैं ये किताब उन लोगों को समर्पित करता हूं जिनमें फ़िल्ममेकिंग सीखने की कभी न बुझने वाली प्यास है"
'राज कपूर: द मास्टर एट वर्क' ये किताब शोमैन राज कपूर के बारे में नहीं है, बल्कि उन 'राज कपूर' के बारे में है जो एक जुनूनी कर्मकार और पेशेवर थे। ये बात अनुभवी फ़िल्मकार और इस किताब के लेखक राहुल रवैल ने कही जो गोवा में 20 - 28 नवंबर के दौरान आयोजित 52वें भारतीय अंतर्राष्ट्रीय फ़िल्म महोत्सव  में आज 24 नवंबर, 2021 को 'इन-कन्वर्सेशन सत्र' में हिस्सा ले रहे थे। इस सत्र में राज कपूर के बेटे और जाने माने अभिनेता-निर्देशक व निर्माता रणधीर कपूर भी उपस्थित थे।
इस अवसर पर इस किताब के पोस्टर का अनावरण राहुल रवैल और रणधीर कपूर ने संयुक्त रूप से किया।
रवैल ने बताया कि दिवंगत अभिनेता ऋषि कपूर को समर्पित ये जीवनी 14 दिसंबर 2021 को राज कपूर की 97वीं जयंती के अवसर पर रिलीज होगी।
रणधीर कपूर ने दर्शकों को बताया कि ये किताब कितनी खास है। उन्होंने कहा, "मेरे पिता एक मास्टर स्टोरीटेलर थे। हालांकि उनकी विरासत पर कई किताबें लिखी जा चुकी हैं, लेकिन राहुल रवैल जिन्होंने मेरे पिता के साथ एक समृद्ध इतिहास साझा किया है, उनकी ये किताब कुछ खास है। उन्होंने कहा कि ये किताब बहुत अच्छी बन पड़ी है।
रवैल के अनुसार, ये किताब पाठकों को उस्ताद फ़िल्म शिल्पकार राज कपूर की फिल्म निर्माण शैली का एक व्यापक विवरण प्रदान करती है। ये किताब न सिर्फ उनकी प्रतिभा को टटोलने की कोशिश करती है बल्कि राज कपूर के पहले कभी न देखे गए पहलुओं को भी सामने लाती है। उन्होंने कहा, “मैं आज जहां हूं, उन्हीं की वजह से हूं। मेरी किताब में उनके जीवन के बहुत सारे वृतांत और किस्से हैं जो उनके मज़ाकिया स्वभाव, अंदरूनी बातों, अपने फ़िल्म क्रू के साथ उनके रिश्तों, भोजन के लिए उनके जबरदस्त चाव और रूस के प्रति उनके प्यार को उद्घाटित करते हैं।”
इन महान फ़िल्मकार के साथ घनिष्ठ रिश्ता रखने वाले रवैल ने कहा कि वे इस किताब को उन लोगों को समर्पित करना चाहते हैं जिनमें फ़िल्ममेकिंग के ज्ञान को लेकर कभी न बुझने वाली प्यास है। उन्होंने कहा, “राज कपूर दुनिया के सबसे अच्छे शिक्षक थे। मैंने उनसे जो शानदार चीजें सीखी हैं, उन्हें मैं कभी नहीं भूल सकता। फ़िल्ममेकिंग की उनकी शैली को विस्तृत तौर पर बयां करने के लिए खास तौर पर 10 अध्याय समर्पित किए गए हैं।”
लव स्टोरी, बेताब और अर्जुन जैसी उल्लेखनीय फ़िल्में बनाने वाले प्रसिद्ध निर्देशक राहुल रवैल ने कहा कि उन्हें ये कुबूल करने में कोई संकोच नहीं है कि उन्होंने अपनी कई फ़िल्मों में राज कपूर की अनूठी फ़िल्म शैली की नकल करने की कोशिश की थी।
इस किताब के लेखन को लेकर रवैल ने बताया कि उन्होंने रणधीर कपूर, दिवंगत ऋषि कपूर और श्रीमती कृष्णा कपूर के साथ इस पर चर्चा की थी। रवैल ने कहा, "उन्होंने मुझे ये कहते हुए अपनी मंजूरी दी कि जो राज जी के काम करने के तरीके को जानता है, सिर्फ वही उन पर कोई किताब लिख सकता है।"
आयोजन में मौजूद श्रोता ये जानने के लिए उत्सुक थे कि क्या वे ऋषि कपूर पर भी किताब की योजना बना रहे हैं। रवैल ने बताया कि प्रकाशकों ने उन्हें कपूर परिवार पर एक किताब लिखने जैसा सुझाव दिया है।
निर्वाचन आयोग
आम चुनाव-2019 का छठा चरण 12 मई को
7 राज्यों में 59 लोकसभा निर्वाचन क्षेत्रों में मतदान होगा
10 करोड़ 16 लाख से अधिक मतदाता 979 उम्मीदवारों के भाग्य का फैसला करेंगे
मतदान सुचारू रूप से संपन्न कराने के लिए 1 लाख 13 हजार से अधिक मतदान केंद्र
छठे चरण में  मतदान के लिए संसदीय निर्वाचन क्षेत्र
|
|
राज्य / केन्द्र शासित प्रदेश
|
|
चरण 6में संसदीय निर्वाचन क्षेत्रों की संख्या
|
|
मतदाताओं की कुल संख्या
|
|
पुरुष मतदाताओं की संख्या
|
|
महिला मतदाताओं की संख्या
|
|
थर्ड जेंडर मतदाताओं की संख्या
|
|
चुनाव लड़ रहे
उम्मीदवारों की संख्या
|
|
मतदान केन्द्रों की संख्या
|
|
बिहार
|
|
8
|
|
13667728
|
|
7243108
|
|
6424118
|
|
502
|
|
127
|
|
13793
|
|
हरियाणा
|
|
10
|
|
18056896
|
|
9716516
|
|
8340173
|
|
207
|
|
223
|
|
19441
|
|
झारखंड
|
|
4
|
|
6685401
|
|
3505565
|
|
3179720
|
|
116
|
|
67
|
|
8581
|
|
मध्य प्रदेश
|
|
8
|
|
10483101
|
|
5593401
|
|
4889307
|
|
393
|
|
138
|
|
13029
|
|
उत्तर प्रदेश
|
|
14
|
|
25068296
|
|
13432569
|
|
11634426
|
|
1301
|
|
177
|
|
29076
|
|
पश्चिम बंगाल
|
|
8
|
|
13369749
|
|
6833909
|
|
6535721
|
|
119
|
|
83
|
|
15428
|
|
राष्ट्रीय राजधानी क्षेत्र दिल्ली
|
|
7
|
|
14316453
|
|
7873022
|
|
6442762
|
|
669
|
|
164
|
|
13819
|
|
कुल
|
|
59
|
|
101647624
|
|
54198090
|
|
47446227
|
|
3307
|
|
979
|
|
113167
|
|
चरण 6में राज्यों की संख्या
|
|
7
संस्कृति मंत्रालय
श्री प्रहलाद सिंह पटेल ने राष्ट्रीय संग्रहालय संस्थान सोसाइटी की बैठक की अध्यक्षता की; भारतीय धरोहर संस्थान की स्थापना के प्रस्ताव की समीक्षा की
केन्द्रीय संस्कृति एवं पर्यटन राज्य मंत्री  श्री प्रहलाद सिंह पटेल ने आज नई दिल्ली में राष्ट्रीय संग्रहालय संस्थान सोसाइटी की एक बैठक की अध्यक्षता की। बाहरी स्थान  के सदस्यों ने वर्चुअल माध्यम से बैठक में भाग लिया। बैठक के एजेंडे में समिति की 13 मार्च2020 को हुई पिछली बैठक में सरकार की भारतीय धरोहर संस्थान  की स्थापना की घोषणा से संबंधित विवरण का समर्थन शामिल था और इस अवसर पर वर्तमान राष्ट्रीय संग्रहालय संस्थान सोसायटी का नाम बदलकर भारतीय धरोहर संस्थान सोसायटी  किए जाने पर भी विचार किया गया।
सदस्यों श्री के एन दीक्षित, श्री वसंत शिंदे, प्रो. अरुण मेनन, श्री डी एन त्रिपाठी और अन्य ने मंत्रालय की प्रधानमंत्री श्री नरेन्द्र मोदी के विजन और आम बजट, 2020-21 में की गई घोषणा की तर्ज पर भारतीय धरोहर संस्थान की स्थापना की पहल का स्वागत किया।
संस्कृति मंत्रालय के प्रस्ताव के मुताबिक, संस्कृति मंत्रालय के अधीन चलने वाले संस्थानों पुरातत्व संस्थान, आईजीएनसीए, राष्ट्रीय अभिलेखागार और एनआरएलसी-लखनऊ द्वारा सांस्कृतिक धरोहर और संरक्षण के क्षेत्र में शोध एवं उच्च शिक्षा देने के लिए चलाए जा रहे प्रमाण पत्रों/डिप्लोमा पाठ्यक्रमों को राष्ट्रीय संग्रहालय संस्थान के डिग्री पाठ्यक्रमों के साथ ही भारतीय धरोहर संस्थान के दायरे में लाया जायेगा। संस्थान कला इतिहास, संरक्षण, संग्रहालय विज्ञान, अभिलेखीय अध्ययन, पुरातत्व, निवारक संरक्षण, पुरालेख एवं मुद्रा शास्त्र, पांडुलिपि विज्ञान और संबंधित क्षेत्रों के साथ ही सेवारत कर्मचारियों के लिए प्रशिक्षण में एमए, पीएचडी, डिप्लोमा और प्रमाण पत्र पाठ्यक्रमों की पेशकश की जाएगी।
यह फैसला लिया गया कि सदस्य नए संस्थान की स्थापना के लिए 15 दिन के भीतर अपने सुझाव भेजेंगे, जिसके बाद संस्कृति मंत्रालय सोसाइटी पंजीकरण अधिनियम, 1860 और भारत में उच्च शिक्षा संस्थानों की स्थापना के लिए प्रचलित यूजीसी के दिशा-निर्देशों के क्रम में भारतीय धरोहर संस्थान  की स्थापना के लिए आवश्यक कदम उठाएगा।
विधि एवं न्याय मंत्रालय
प्रधानमंत्री ने गुजरात के गांधीनगर में डिजिटल इंडिया सप्ताह का उद्घाटन किया
विधि कार्य विभाग ने ई-शासन और डिजिटल समाधान बढ़ाने के लिए शुरू की गई डिजिटल पहलों को प्रदर्शित करने के लिए कार्यक्रम में भाग लिया
प्रधानमंत्री श्री नरेन्द्र मोदी ने आज इलेक्ट्रॉनिक और सूचना प्रौद्योगिकी मंत्रालय  द्वारा गांधीनगर, गुजरात में आयोजित डिजिटल इंडिया वीक, एक डिजिटल एक्सपो-डिजिटल मेला का उद्घाटन किया। इसका विषय 'डिजिटल इंडिया: कैटलाइजिंग न्यू इंडियाज टेकेड' है जो भारत के तकनीकी कौशल को दुनिया के सामने दिखाने की परिवर्तन यात्रा पर आधारित है।
विधि और न्याय मंत्री, श्री किरेन रिजिजू और विधि और न्याय राज्य मंत्री प्रो. एस.पी. सिंह बघेल के मार्गदर्शन में विधि और न्याय मंत्रालय के विधि कार्य विभाग ने डिजिटल इंडिया सप्ताह में भाग लिया जिसका आयोजन 4 जुलाई से 6 जुलाई 2022 तक ई-शासन और डिजिटल समाधानों को बढ़ाने के लिए शुरू की गई डिजिटल पहलों को प्रदर्शित करने के लिए किया गया है। विभाग में अपर सचिव डॉ. अंजू राठी राणा के नेतृत्व में अधिकारियों की एक टीम डिजिटल प्रौद्योगिकी अपनाने, न्याय वितरण में सुधार लाने और इसे नागरिकों के लिए अधिक अनुकूल बनाने की विभाग की पहलों को प्रदर्शित करने के लिए कार्यक्रम में भाग ले रही हैं।
सबसे महत्वपूर्ण पहलों में से एक कानूनी सूचना प्रबंधन और ब्रीफिंग सिस्टम  है, जो एक अभिनव वेब-आधारित एप्लिकेशन सॉफ्टवेयर टूल है जो मानक टेम्पलेट्स का उपयोग करता है, अदालती मामलों की सक्रिय, पारदर्शी और प्रभावी तरीके से निगरानी करता है। यह एक डैशबोर्ड आधारित प्रणाली है। एलआईएमबीएस उचित ई-शासन सुनिश्चित करता है, जिसकी सरकार ने कल्पना की है।
विभाग ने ई-ऑफिस का उपयोग करना शुरू कर दिया है और सक्रिय मामलों के सभी मुकदमेबाजी रिकॉर्ड को समयबद्ध तरीके से डिजिटाइज़ किया है। इससे सरकारी मुकदमेबाजी के मामलों की वर्चुअल सुनवाई की प्रक्रिया को और अधिक कुशल बनाने में मदद मिली है। यह "डिजिटल इंडिया" के लक्ष्य को प्राप्त करने की दिशा में एक महत्वपूर्ण कदम है।
नोटरी ऑनलाइन आवेदन पोर्टल अगला सॉफ्टवेयर उपकरण है जिसने आवेदन प्रक्रिया को उपयोगकर्ता के अत्यंत अनुकूल बना दिया है। अब आवेदक घर पर या कहीं भी बैठकर ऑनलाइन आवेदन कर सकते हैं। आवेदन प्रक्रिया सरल हो गई है और इससे आवेदनकर्ताओं के पैसे और कागज की भारी मात्रा में बचत हुई है। यह सार्वजनिक जन केन्द्रित न्याय वितरण पहल का एक और उदाहरण है।
रंग-बिरंगे पोस्टर और बैनर के साथ एक स्टॉल लगाया गया है, जिसमें एक वीडियो दिखाया गया है जिसमें विधि मंत्री नोटरी ऑनलाइन आवेदन पोर्टल का उद्घाटन कर रहे हैं; एक एलईडी टीवी लगातार नोटरी और एलआईएमबीएस के बारे में आकर्षक प्रस्तुतियों के स्लाइड शो दिखाता है और एलआईएमबीएस और नोटरी की वीडियो प्रस्तुतियां की जा रही हैं। एलआईएमबीएस और नोटरी के बारे में ब्रोशर आगंतुकों को वितरित किए जा रहे हैं, और हमारे प्रतिनिधि एलआईएमबीएस और नोटरी ऑनलाइन आवेदन पोर्टल की विशेषताओं और लाभों को प्रदर्शित करने के लिए वहां मौजूद हैं।
उप राष्ट्रपति सचिवालय
उपराष्ट्रपति ने गांधी जयंती की पूर्व संध्या पर राष्ट्र को बधाई दी
उपराष्ट्रपति श्री एम. वेंकैया नायडू ने गांधी जयंती के अवसर पर राष्ट्र को बधाई दी है। अपने संदेश में उपराष्ट्रपति ने कहा-
“मैं राष्ट्रपिता महात्मा गांधी की जयंती के अवसर पर अपने देशवासियों को हार्दिक बधाई एवं शुभकामनाएं देता हूँ।
महात्मा गांधी ने विश्व को अन्याय के खिलाफ लड़ाई का एक नया रास्ता - सत्य और अहिंसा का रास्ता दिखाया और मानवता पर अमिट छाप छोड़ी।
उन्होंने भारत को औपनिवेशिक शासन से आजाद कराने के लिए अपने प्रयासों को सत्य  और अहिंसा के मूल्यों पर स्थापित किया। 21वीं सदी में भी वे शोषितों के हिमायती और प्रतिनिधि बने हुए हैं।
गांधीजी ने अपने व्यक्तिगत जीवन को उदाहरणस्वरूप पेश किया और कहा कि उनका जीवन ही उनका संदेश है। हम उनके जीवन और दर्शन से सतत विकास, आत्मनिर्भरता, गरीबों के सशक्तिकरण और 'ग्राम स्वराज' की प्रेरणा ले सकते हैं। गांधीजी की विचारधारा के ये विषय आधुनिक समय में और अधिक प्रासंगिक हो गए हैं। उनका जीवन देश के लिए प्रकाश का स्त्रोत बना हुआ है जो हमारे राष्ट्र की प्रगति में हमारा मार्गदर्शन कर रहा है।
गांधीजी का अहिंसा का सिद्धांत हमारी शांति, सद्भावना और सार्वभौमिक भाईचारे की साझा खोज में हमारा और शेष विश्व का मार्गदर्शन करता रहेगा।
मैं पुन: महात्मा गांधी जयंती के अवसर पर देशवासियों को अपनी हार्दिक शुभकामनाएं देता हूँ।
जय हिंद!”